Si Hurston pinangaki sa Notasulga, Alabama, dangan naglipat sa Eatonville, Florida, kaiba an saiyang pamilya kan 1894. An Eatonville ang naging lugar kan saiyang mga halipot na osipon asin iyo na ni an lugar kan Zora! Festival, na ginigibo kada taon para sa saiya.[1] Kan saiyang enot na karera, si Hurston nagsagibo nin anthropolohiko asin etnograpiko na saligisg habang yaon sa Barnard College.[2] Habang nasa New York, siya naging sentral na pigura nin Harlem Renaissance. An saiyang mga halipot na satiriko, kurit hale sa Aprikano- Amerikano na ekperyensiya asin dibisyon nin lahi, na publikar na mga antolohiya arog kang The New Negro and Fire!![3] Pakatapos maglbalik sa Florida, Si Hurston nagpublikar nin literaturang antropolohiya kan Aprikano-Amerikano na alamat sa North Florida, Mules and Men (1935) asin an saiyang tolong enot na nobela iyo: Jonahs Gourd Vine (1934); Their Eyes Were Watching God (1937); asin Moses, Man of the Mountain (1939). Dangan tigpublikar man kan panahon na iyan an Tell My Horse: Voodoo and Life in Haiti and Jamaica (1938), na tigdokumento an saiyang saligsig kan mga ritwal sa Jamaica asin Haiti.